**ხარაგაულის მუნიციპალიტეტის საკრებულოს 2017 წლის 12 ივლისის რიგგარეშე**

 **სხდომის**

 **ოქმი #19**

**დაბა ხარაგაული 2017 წლის 12 ივლისი**

**სხდომას თავმჯდომარეობდა საკრებულოს თავმჯდომარე -** მანანა ბარბაქაძე

**სხდომას ესწრებოდნენ საკრებულოს წევრები:** კ. გოგსაძე, რ. შერგელაშვილი, გ. ლაცაბიძე, თ. ავალიშვილი, ა. მაჭავარიანი, შ. ლურსმანაშვილი, ი. კელენჯერიძე, ვ. თავზარაშვილი, ი. ლურსმანაშვილი, ჯ. გამცემლიძე, გ. გოლუბიანი, ა. ფურცელაძე, მ. ვეფხვაძე, გ. თხელიძე, ვ. ჭიპაშვილი, მ. ტალახაძე, დ. ლურსმანაშვილი, დ. კიკნაძე, ო. გაგოშიძე, ნ. ზურაბიანი, ლ. აბაშიძე, მ. ღონღაძე.

 სულ 23 წევრი.

**სხდომას ასევე ესწრებოდნენ:**

**ლ. კალანდაძე–** საკრებულოს აპარატის უფროსი,

**ზ. ორბელაძე-** საკრებულოს აპარატის მთავარი სპეციალისტი იურიდიულ საკითხებში

**მუნიციპალიტეტის გამგეობის წარმომადგენლები:**

**არჩილ მაღრაძე** - მუნიციპალიტეტის გამგებლის პირველი მოადგილე

**ვ. გელაშვილი -**  მუნიციპალიტეტი გამგეობის საფინანსო - საბიუჯეტო სამსახურის უფროსი,

**საინფორმაციო საშუალებათა წარმომადგენლები:**

**თ. გოგოლაძე - გაზეთ** „ჩემი იმერეთის“რედაქტორი,

**თ. მაღრაძე** –ა.ა.ი.პ ,,მოქალაქეთა ჩართულობისა და ინფორმირების ცენტრის“ ჟურნალისტი,

**მ. ბაბლიძე** - მუნიციპალიტეტის გამგეობის ადმინისტრაციული სამსახურის საზოგადოებასთან ურთიერთობის განყოფილების თანამშრომელი,

სხდომის თავმჯდომარემ საკრებულოს წევრებს წარუდგინა დღის წესრიგი და შესთავაზა წინადადება კენჭი ეყარათ წარმოდგენილი დღის წესრიგის დამტკიცებისათვის.

კენჭის ყრაში მონაწილეობას იღებდა საკრებულოს 23 წევრი

მომხრე 23

წინააღმდეგი 0

დღის წესრიგი მიღებული იქნა ( თან ერთვის).

 **დღის წესრიგი**

1.ხარაგაულის მუნიციპალიტეტის საკრებულოს 2016 წლის 16 დეკემბრის #23 დადგენილებაში „ხარაგაულის მუნიციპალიტეტის თვითმმართველი ერთეულის 2017 წლის ბიუჯეტის დამტკიცების შესახებ“ ცვლილების შეტანის თაობაზე

 მომხს: ვლადიმერ გელაშვილი

**მოისმინეს:** მუნიციპალიტეტის გამგეობის საფინანსო - საბიუჯეტო სამსახურის უფროსის ვ. გელაშვილის ინფორმაცია საკითხზე -.ხარაგაულის მუნიციპალიტეტის საკრებულოს 2016 წლის 16 დეკემბრის #23 დადგენილებაში „ხარაგაულის მუნიციპალიტეტის თვითმმართველი ერთეულის 2017 წლის ბიუჯეტის დამტკიცების შესახებ“ ცვლილების შეტანის თაობაზე (თან ერთვის)

**აზრი გამოთქვეს:**

**რ. შერგელაშვილმა -** რომელმაც კითხვით მიმართა მომხსენებელს ინფრასტრუქტურის კუთხით გამოყოფილი თანხის განაწილებაში მოიაზრება თუ არა სარგვეშის ადმინისტრაციული ერთეულის სოფლები საბისა და ხორითის გზები და როდის გაგრძელდება ბაზალეთი -სარგვეში - ღორეშის ცენტრალური გზის რეაბილიტაციის სამუშაოები, რომელიც შეწყდა 2016 წლის არჩევნების დამთავრებისთანავე.

**კ. გოგსაძე** - არაფერი არ გაკეთებულა სოფელ ვარძიაში, ხალხს სახლიდან გამოსვლა უჭირს ისეთ მდგომარეობაშია საუბნო გზები, ეს საკითხი უნდა დაიბლოკოს და ინფრასტრუქტურის სამსახურთან ერთად უნდა გადაწყდეს ის პროექტები, რომელიც პრობლემურია, ვითხოვთ ხრეშის დაყრას უბრალოდ მეტს არაფერს

**ა. მაღრაძე** მუნიციპალიტეტის გამგებლის მოადგილე - აღნიშნა, რომ ერთ წელში ყველა სოფელი ვერ გაკეთდება, ჩვენ ყვალა სოფელზე შეგვტკივა გული ვაგრძელებთ თანამშრომლობას სამინისტროებთან, რომ დამატებითი თანხები იქნეს მოძიებული და ყველა სოფელს მივხედავთ ეტაპობრივად.

სხდომის თავმჯდომარემ საკრებულოს წევრებს გააცნო დადგენილების პროექტი აღნიშნულ საკითხზე და კენჭისყრაზე დააყენა საკითხი

კენჭის ყრაში მონაწილეობას იღებდა საკრებულოს 23 წევრი,

მომხრე 23,

წინააღმდეგი 0,

**საკრებულომ გადაწყვიტა:** დადგენილება მიღებული იქნეს (თან ერთვის).

ამით საკრებულოს სხდომის დღის წესრიგით გათვალისწინებული საკითხი ამოიწურა და სხდომა დახურულად გამოცხადდა.

 საკრებულოს თავმჯდომარე მანანა ბარბაქაძე